Littera de duodecim denariis stephaniensibus qualibet ebdomada super puteum de Ledone. Sciant praesentes et agnoscant futuri quod ego, Guillermus, comes Viennae et Matisconensis, dedi Deo et beatae Mariae de Balerna et fratribus ibidem Deo servientibus duodecim denarios stephaniensis monetae in unaquaque septimana reddendos apud Ledonem quando ipsae caldariae bullient, in perpetuum, pro me et anima matris meae et omnium antecessorum meorum, videlicet in caldaria quam mater mea tenebat. Unde testes Gualcherius, dominus Salinensis, dominus Rodolphus Monneti, dominus Petrus Molli Prati, dominus Guido Monneti et Guido, nepos ejus, Guillermus, mareschallus Bisuntinus, Reynaldus Celebrinus.